pythainlp/thai-wiki-dataset-v3 huggingface dataset:
อัครบิดรดีมีทรี (ยาเรมา)

อัครบิดรดีมีทรี (Димитрій; Dymytriy) นามเดิม วลาดีมีร์ วาซีเลียวิช ยาเรมา (Володимир Васильович Ярема; ; 9 ธันวาคม ค.ศ. 1915 – 25 กุมภาพันธ์ ค.ศ. 2000) เป็นอัครบิดรองค์ที่สองแห่งเคียฟและยูเครนทั้งปวง รวมถึงคริสตจักรยูเครเนียนออโทเซฟาลัสออร์ทอดอกซ์ (UAOC) โดยสืบทอดตำแหน่งต่อจากอัครบิดรมสตีสลัฟ (สครีปนิค) ตั้งแต่ ค.ศ. 1993 ถึง ค.ศ. 2000 อัครมุขนายกเมโฟดี (คูเดรียคอฟ) จึงสืบทอดตำแหน่งต่อ ท่านเป็นคนยุคฟื้นฟูศิลปวิทยาผู้ที่ได้ศึกษาศิลปะและดนตรีในช่วงอายุยังน้อย ทั้งยังเป็นผู้นำที่มีจิตสำนึกทางการเมืองที่พัฒนาแล้ว ซึ่งเป็นสมาชิกขององค์การแห่งนักชาตินิยมยูเครนในคริสต์ทศวรรษ 1930
ในช่วงสงครามโลกครั้งที่สองท่านต้องตกเป็นเชลยศึกในประเทศเยอรมนี บวชเป็นดีกันเมื่อวันที่ 3 สิงหาคม ค.ศ. 1947 และเป็นบาทหลวงเมื่อวันที่ 10 สิงหาคมของปีเดียวกัน ส่วนในปี ค.ศ. 1947–89 ท่านได้เป็นสมาชิกองค์หนึ่งของเคลอจีแห่งเขตอัครบิดรมอสโก ในปี ค.ศ. 1989 ท่านและสมาชิกท่านอื่น ๆ ของเคลอจีได้ออกจากเขตอัครบิดรมอสโก และประกาศขึ้นกับคริสตจักรยูเครเนียนออโทเซฟาลัสออร์ทอดอกซ์ภายใต้อัครมุขนายกมสตีสลัฟ (สครีปนิค) ซึ่งขณะนั้นเป็นประมุขคริสตจักรยูเครเนียนออโทเซฟาลัสออร์ทอดอกซ์ในสหรัฐและแคนาดา
ปี ค.ศ. 1990 สหภาพโซเวียตได้ล่มสลาย บาทหลวงดีมีทรี ยาเรมา ได้ริเริ่มและเข้าร่วมในการประชุมทางศาสนาแห่งยูเครนทั้งปวงของคริสตจักรยูเครเนียนออโทเซฟาลัสออร์ทอดอกซ์ ที่จัดขึ้นในเคียฟเมื่อปี ค.ศ. 1990 ซึ่งได้เลือกตั้งอัครมุขนายกมสตีสลัฟ (สครีปนิค) เป็นอัครบิดรองค์แรกของประเทศยูเครน ครั้นในปี ค.ศ. 1993 ท่านได้ปฏิญาณตนเป็นอารามิก และจากนั้นบวชเป็นมุขนายกแห่งเปเรยาสลอฟสกีและซีเชฟสกี ในสภาคริสตจักรที่สองนี้ ท่านได้รับเลือกเป็นอัครบิดรแห่งเคียฟและรัสยูเครนทั้งปวง ปลายปี ค.ศ. 1998 อัครบิดรดีมีทรีในวัยชรา มีสุขภาพอ่อนแอลง กำหนดว่าอนาคตของคริสตจักรจะมั่นคงแข็งแรงอีกครั้งเพื่อชาวพลัดถิ่นยูเครน ซึ่งได้ประคับประคองคริสตจักรยูเครเนียนออโทเซฟาลัสออร์ทอดอกซ์ในช่วงเกือบ 70 ปี จากการปกครองโดยลัทธิคอมมิวนิสต์ในประเทศยูเครน
ทางเลือกของอัครบิดรดีมีทรีทำในพินัยกรรมสุดท้ายของท่าน เพื่อขอให้ลำดับชั้นคริสตจักรยูเครเนียนออโทเซฟาลัสออร์ทอดอกซ์ตกลงที่จะอนุญาตให้คริสตจักรยูเครเนียนออร์ทอดอกซ์แห่งสหรัฐอเมริกาวางแนวทาง – ซึ่งหากดำเนินการ จะทำให้เป็นหนึ่งได้อย่างมีประสิทธิภาพทั้งสองคริสตจักร – เป็นการเคลื่อนไหวที่คำนวณได้เพื่อช่วยคริสตจักรยูเครเนียนออโทเซฟาลัสออร์ทอดอกซ์จากการรุกล้ำของคริสตจักรยูเครเนียนออร์ทอดอกซ์ - เขตอัครบิดรเคียฟ และคริสตจักรยูเครเนียนออร์ทอดอกซ์ (เขตอัครบิดรมอสโก)
== อ้างอิง ==
Religious Information Service of Ukraine
อัครบิดร
นักประวัติศาสตร์ศิลป์ชาวยูเครน
เชลยศึกสงครามโลกครั้งที่สองที่ถูกจับโดยเยอรมนี
เจ้าชายฟรีดริชแห่งปรัสเซีย (ค.ศ. 1911–1966)

เจ้าชายฟรีดริชแห่งปรัสเซีย (Prinz Friedrich Georg Wilhelm Christoph von Preußen; 19 ธันวาคม ค.ศ. 1911 – 20 เมษายน ค.ศ. 1966)
== พระประวัติ ==
เจ้าชายฟรีดริชแห่งปรัสเซีย ประสูติเมื่อวันที่ 19 ธันวาคม ค.ศ. 1911 เป็นพระโอรสพระองค์ที่ 4 ใน เจ้าชายวิลเฮล์ม มกุฎราชกุมาร และดัชเชสเซซิลีแห่งเม็คเล็นบูร์ก-ชเวรีน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี และเป็นพระญาติใน เจ้าชายเกออร์ค ฟรีดริช เจ้าชายแห่งปรัสเซีย พระประมุขพระองค์ปัจจุบันแห่งราชวงศ์ปรัสเซีย
== เสกสมรส ==
พระองค์ทรงเสกสมรสกับ เลดีเบียร์กิด กินเนสส์ โดยพระชายาได้รับพระราชทานพระนามและพระอิสริยยศเป็น พระชายาฟรีดริชแห่งปรัสเซีย โดยมีพระบุตรดังนี้
เจ้าชายฟรีดริช
เจ้าชายวิลเลียม
เจ้าหญิงวิกตอเรีย มารีนา
เจ้าชายรูเพิร์ต
เจ้าหญิงอันโทเนีย ดัชเชสแห่งเวลลิงตัน
== การศึกษาและทรงถูกกักขัง ==
ในขระทรงพระเยาว์นั้น ทรงศึกษาใน มหาวิทยาลัยเคมบริดจ์ พระองค์ถูกกักขังในฐานะนักโทษเนื่องมาจากผลของสงครามโลก โดยเมื่อพระองค์ถูกคุมขังนั้น ทีงใช้เวลานานในการทำความดีจนพระองค์ได้รับการเลื่อนเป็น หัวหน้านักโทษ และได้รับพระราชทานบรรดาศักดิ์เป็น '''เคานต์แห่งลีนเจน
== สิ้นพระชนม์ ==
เจ้าชายฟรีดริช สิ้นพระชนม์เมื่อวันที่ 20 เมษายน ค.ศ. 1966 ขณะมีพระชันษา 54 ชันษา โดยการจมน้ำตายในแม่น้ำไรน์
ว
เจ้าชายปรัสเซีย
เทศบาลเมืองหนองปลิง

เทศบาลเมืองหนองปลิง เป็นองค์กรปกครองส่วนท้องถิ่นประเภทเทศบาลเมืองในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ยกฐานะจากองค์การบริหารส่วนตำบลหนองปลิงเป็นเทศบาลเมืองในปี พ.ศ. 2556 และเป็นที่ตั้งของศาลากลางจังหวัดกำแพงเพชร
== ภูมิศาสตร์ ==
เทศบาลเมืองหนองปลิงตั้งอยู่ในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ซึ่งอยู่ทางทิศเหนือของเทศบาลเมืองกำแพงเพชร มีพื้นที่ทั้งหมด 84.58 ตารางกิโลเมตร (53,031 ไร่) พื้นที่ตำบลหนองปลิงตั้งอยู่ในราบลุ่มแม่น้ำปิงและที่ราบสูง พื้นที่ส่วนใหญ่เป็นที่ดินทางเกษตรกรรม ได้แก่ ที่นา ไร่อ้อย ไร่มันสำปะหลัง และสวนกล้วยไข่ โดยมีคลองชลประทานท่อทองแดงส่งน้ำทางทิศตะวันออกของตำบล และคลองห้วยทรายส่งน้ำทางด้านทิศเหนือของตำบล
เทศบาลเมืองหนองปลิง มีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลลานดอกไม้ อำเภอเมืองกำแพงเพชร จังหวัดกำแพงเพชร
ทิศใต้ ติดต่อกับตำบลสระแก้ว และตำบลในเมือง อำเภอเมืองกำแพงเพชร จังหวัดกำแพงเพชร
ทิศตะวันออก ติดต่อกับตำบลพรานกระต่าย และตำบลถ้ำกระต่ายทอง อำเภอพรานกระต่าย จังหวัดกำแพงเพชร
ทิศตะวันตก ติดต่อกับตำบลทรงธรรม อำเภอเมืองกำแพงเพชร จังหวัดกำแพงเพชร
== เขตการปกครอง ==
ตำบลหนองปลิง แบ่งการปกครองออกเป็นหมู่บ้านจำนวน 11 หมู่บ้าน ได้แก่
บ้านท่อทองแดง
บ้านหนองปลิง
บ้านคลองบางทวน
บ้านเกาะสะบ้า
บ้านน้ำดิบ
บ้านบ่อสามแสน
บ้านศรีโยธิน
บ้านนาเหนือ
บ้านคลองห้วยทราย
บ้านทุ่งนาขวัญ
บ้านบ่อสามแสนเหนือ
== อ้างอิง ==
== แหล่งข้อมูลอื่น ==
เทศบาลเมืองหนองปลิง
หนองปลิง
อำเภอเมืองกำแพงเพชร
กลุ่มอาการหลังการได้รับสารอาหาร

กลุ่มอาการหลังการได้รับสารอาหาร (Refeeding syndrome) คือกลุ่มของความผิดปกติทางเมตาบอลิกที่เกิดขึ้นหลังจากผู้ป่วยที่อยู่ในภาวะอดอยาก หรือขาดสารอาหารอย่างหนัก ได้รับสารอาหารอย่างรวดเร็ว โดยในช่วง 4–7 วัน หลังเริ่มให้อาหารที่มีคาร์โบไฮเดรตสูง จะกระตุ้นให้ร่างกายกลับมาสร้างไกลโคเจน ไขมัน และโปรตีน อาจทำให้เกิดการลดต่ำลงของระดับเกลือแร่ในเลือดที่สำคัญ เช่น โปแตสเซียม แมกนีเซียม และฟอสฟอรัส ได้ ผู้ป่วยอาจมีอาการทางระบบหัวใจ ปอด และระบบประสาท การมีเกลือแร่ผิดปกติเหล่านี้หากเป็นมากอาจเสียชีวิตได้
==อ้างอิง==
==แหล่งข้อมูลอื่น==
เวชบำบัดวิกฤต
กลุ่มอาการ
โรคของกระบวนการสร้างและสลาย
โภชนาการ
ถ้ำวิทยา

ถ้ำวิทยา (Speleology) คือการศึกษาทางวิทยาศาสตร์ของถ้ำและคุณลักษณะคาสต์, ภาพรวม, โครงสร้าง, คุณสมบัติทางกายภาพ, ประวัติ, รูปแบบชีวิต และกระบวนการโดยการก่อตัวขึ้น (การถือกำเนิดของถ้ำ) และเปลี่ยนไปตามกาลเวลา (ถ้ำสัณฐานวิทยา) นิยามศัพท์ถ้ำวิทยา บางครั้งใช้กับกิจกรรมสันทนาการของการสำรวจถ้ำ แต่นี้เป็นที่รู้จักมากขึ้นอย่างถูกต้องว่าเป็นกิจกรรมสำรวจถ้ำ (caving หรือ potholing) หรือ นิยามศัพท์อเมริกันการสำรวจถ้ำโดยผู้เข้าร่วม (spelunking) ที่เลิกใช้แล้ว ถ้ำวิทยาและการสำรวจถ้ำมักเชื่อมต่อ เนื่องจากทักษะทางกายภาพที่จำเป็นสำหรับการศึกษาในแหล่งกำเนิดจะเหมือนกัน
ถ้ำวิทยาเป็นสาขาวิชาข้ามสาขา ที่รวมความรู้ด้านเคมี, ชีววิทยา, ธรณีวิทยา, ฟิสิกส์, อุตุนิยมวิทยา และวิชาเขียนแผนที่ เพื่อพัฒนาภาพเหมือนของถ้ำ และระบบการพัฒนาที่ซับซ้อน
== ขอบเขตอื่นของวิทยาศาสตร์ถ้ำ ==
นักถ้ำวิทยายังทำงานร่วมกับนักโบราณคดีในการศึกษาซากปรักหักพังใต้ดิน, อุโมงค์, ท่อน้ำทิ้งและท่อระบายน้ำ เช่น ปากทางเข้าและทางออกต่าง ๆ ของโกลอากาแมกซิมา ในกรุงโรม
== อ้างอิง ==
== แหล่งข้อมูลอื่น ==
The Virtual Cave, an online guide to speleothems
Biospeleology; The Biology of Caves, Karst, and Groundwater, by Texas Natural Science Center, the University of Texas at Austin and the Missouri Department of Conservation
Speleogenesis Network, a communication platform for physical speleology and karst science research
National Cave Research and Protection Organization, India
cave-biology.org Cave biology, biospeleology in India
Cave Biota; an evolving "webumentary", sponsored by Hoosier National Forest and Indiana Karst Conservancy
IJS – Home Page (International Journal of Speleology) (in English, Italian, French, German, and Spanish)
Caving News , Daily news and articles on caves, caving, speleology, karst and other information for cavers.
 
วิทยาศาสตร์โลก
กิจกรรมสำรวจถ้ำ
ถ้ำ
ครูบาบุญชุ่ม ญาณสํวโร

ครูบาบุญชุ่ม ญาณสํวโร เป็นพระภิกษุฝ่ายอรัญวาสีชาวไทย ผู้ได้รับความเคารพศรัทธาอย่างสูงจากชาวยวน ไทใหญ่ ชาวลาว และชาวภูฏาน
== ประวัติ ==
ครูบาบุญชุ่ม เกิดเมื่อวันอังคารที่ 5 มกราคม พ.ศ. 2508 เวลา 09.00 น. ที่หมู่บ้านแม่คำหนองบัว ตำบลป่าสัก อำเภอเชียงแสน จังหวัดเชียงราย เป็นบุตรคนโตของนายคำหล้าและนางแสงหล้า ทาแกง แม้ครอบครัวจะยากจนใช้ชีวิตอย่างยากลำบาก แต่โยมมารดาก็ปลูกฝังท่านให้ทำบุญ สวดมนต์ ทำสมาธิอยู่เสมอ ทำให้ท่านสนใจออกบวช
หลังจากเรียนจบชั้นประถมศึกษาปีที่ 4 จึงบรรพชาเป็นสามเณรเมื่อวันที่ 19 พฤษภาคม พ.ศ. 2519 ขณะอายุได้ 11 ปี ศึกษาพระปริยัติธรรมจนสอบได้นักธรรมชั้นตรีในปี พ.ศ. 2526 ต่อมาได้เข้าอุปสมบทเป็นพระภิกษุเมื่อวันที่ 9 พฤษภาคม พ.ศ. 2529 เวลา 919 น. ณ อุโบสถวัดพระเจ้าเก้าตื้อ (ปัจจุบันรวมกับวัดสวนดอก (จังหวัดเชียงใหม่)) โดยมีพระราชพรหมาจารย์ (ดวงคำ ธมฺมทินฺโน) เจ้าคณะจังหวัดเชียงใหม่ เป็นพระอุปัชฌาย์ พระครูเวฬุวันพิทักษ์เป็นพระอนุสาวนาจารย์ และพระครูศรีปริยัตินุรักษ์เป็นพระกรรมวาจาจารย์
นับแต่ออกบวช ครูบาบุญชุ่มมุ่งเน้นเรียนกรรมฐานจากครูบาอาจารย์หลายองค์ ได้จาริกไปหลายท้องที่ทั้งภาคเหนือของไทย พม่า เนปาล อินเดีย ภูฏาน ฯลฯ เมื่อพบเห็นวัดใดทรุดโทรมก็เป็นผู้นำในการบูรณะ และได้สร้างพระธาตุเจดีย์ วิหาร พระพุทธรูป ไว้หลายแห่งในภาคเหนือ รัฐชาน สิบสองปันนา และประเทศลาว
== อ้างอิง ==
ครูบา
เกจิอาจารย์
เจ้าอาวาส
ภิกษุในสังกัดคณะสงฆ์มหานิกาย
ภิกษุจากจังหวัดเชียงราย
บุคคลจากอำเภอแม่จัน
บุคคลจากรัฐฉาน
เลดีเบียร์กิด กินเนสส์

เลดีเบียร์กิด กินเนสส์ (Lady Brigid Guinness)
== ประวัติ ==
เลดีเบียร์กิด กินเนสส์ เกิดเมื่อวันที่ 30 กรกฎาคม ค.ศ. 1920 ณ กรุงลอนดอน เป็นธิดาคนสุดท้องใน รูเพิร์ต กินเนสส์ เอิร์ลที่ 2 แห่งไอวีฟ และ เกวนโดเลน กินเนสส์ เคาน์เตสแห่งไอวีฟ โดยครอบครัวของเธอได้ประกอบธุรกิจหลายอย่างจนมีฐานะร่ำรวย อาทิ โรงเบียร์ ธนาคาร การเล่นการเมืองของและการเป็นการทูตของบิดา
ในช่วงสงครามโลกครั้งที่สอง เธอได้อาสาเป็นพยาบาลเสริม และนี่เองทำให้ได้พบกันพระสวามีในอนาคต เจ้าชายเฟรเดอริกแห่งปรัสเซีย ขณะที่เจ้าชายทรงได้รับอุบัติเหตุทางรถยนต์ ต่อมาทั้ง 2 เริ่มจะติดต่อสื่อสารและเป็นบ่อเกิดของความรัก
== เสกสมรส ==
เลดีเบียร์กิด เสกสมรสกับ เจ้าชายเฟรเดอริกแห่งปรัสเซีย และได้รับพระราชทานพระนามและพระอิสริยยศเป็น เจ้าหญิงเฟรเดอริกแห่งปรัสเซีย พระชายา (Her Royal Highness Princess Frederick of Prussia) พร้อมฐานันดรรอยัลไฮเนส โดยมีพระบุตรดังนี้
เจ้าชายเฟรเดอริก
เจ้าชายวิลเลียม
เจ้าหญิงวิกตอเรีย มารีนา
เจ้าชายรูเพิร์ต
เจ้าหญิงอันโทเนีย ดัชเชสแห่งเวลลิงตัน
ต่อมาเมื่อปี ค.ศ. 1966 เจ้าชายเฟรเดอริก พระสวามีสิ้นพระชนม์ พระองค์จึงทรงลาออกจากฐานันดรและเสกสมรสใหม่กับ เมเจอร์ อันโทนี แพทริค เนส เมื่อวันที่ 3 มิถุนายน ค.ศ. 1967 แต่ไม่มีบุตร-ธิดา
ว
เจ้าหญิงปรัสเซีย
เจ้าหญิงอันโทเนีย ดัชเชสแห่งเวลลิงตัน

เจ้าหญิงอันโทเนีย ดัชเชสแห่งเวลลิงตัน (Her Royal Highness Princess Antonia, Duchess of Wellington)
== พระประวัติ ==
เจ้าหญิงอันโทเนีย ดัชเชสแห่งเวลลิงตัน (เดิม: เจ้าหญิงอันโทเนียแห่งปรัสเซีย) ประสูติเมื่อวันที่ 28 เมษายน พ.ศ. 2498 ณ สหราชอาณาจักร เป็นพระธิดาพระองค์สุดท้องในเจ้าชายฟรีดริชแห่งปรัสเซียและเลดีเบียร์กิด กินเนสส์ เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี โดยพระองค์มีพระเชษฐาฝาแฝดคือเจ้าชายรูเพิร์ต โดยงานหลักของพระองค์คือการเป็นประธานมูลนิธิกินเนสส์ ทรานซ์ ซึ่งทรงทำต่อจากพระมารดา
== เสกสมรส ==
พระองค์ทรงเสกสมรสกับชาลส์ เวลสลีย์ ดยุกที่ 9 แห่งเวลลิงตัน เมื่อวันที่ 3 กุมภาพันธ์ พ.ศ. 2520 โดยเธอได้รับพระราชทานพระอิสริยยศตามพระสวามีดังนี้
ดัชเชสแห่งเวลลิงตัน
ดัชเชสแห่งครูแดด โรเดียร์โก
เจ้าหญิงแห่งวอเทอร์ลู
ดัชเชสแห่งวิกตอเรีย
ทั้งสองมีพระบุตรดังนี้
อาร์เธอร์ เวลเลสลี เอิร์ลแห่งมอนิงตัน
เลดีมอนเนอ์ มอนตากู
เลดีแมรี เวลสลีย์
เลดีชาร์ลอตต์ เวลสลีย์
ลอร์ดเฟรเดอริก เวลสลีย์
เจ้าหญิงอันโทเนียทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร
ว
เจ้าหญิงปรัสเซีย
เกนนาดี ซาโมกฮิน

เกนนาดี วิกโตโรวิช ซาโมกฮิน (Геннадий Викторович Самохин; Gennady Viktorovich Samokhin) เกิดวันที่ 14 กรกฏาคม ค.ศ. 1971 ในซิมเฟอโรโพล เป็นนักถ้ำวิทยาชาวไครเมีย ผู้ครองสถิติโลกของการดำน้ำในถ้ำด้วยความลึกที่ −2,196 เมตร ซึ่งบรรลุเป้าหมายขณะสำรวจถ้ำครูเบราในปี ค.ศ. 2012  เขาได้รับการศึกษาและทำงานในมหาวิทยาลัยแห่งชาติทาฟรีดา
== อ้างอิง ==
== แหล่งข้อมูลอื่น ==
Ukrainian Speleological Association interview
นักวิทยาศาสตร์ชาวรัสเซีย
นักถ้ำวิทยา
กันต์ชนุตม์ เก่งการค้า

กันต์ชนุตม์ เก่งการค้า (Kunchanuj Kengkarnka) มีชื่อเล่นว่า กันต์ เกิดเมื่อวันที่ 3 กรกฎาคม พ.ศ. 2535 เป็นนักร้องและนักแสดงชาวไทย เป็นที่รู้จักจากบทบาท "ทิว" ใน Kiss the Series รักต้องจูบ และ "ฮิปปี้" ใน U-Prince Series
== ประวัติ ==
กันต์ชนุตม์ เก่งการค้า มีชื่อเล่นว่า กันต์ เกิดเมื่อวันที่ 3 กรกฎาคม พ.ศ. 2535 เป็นนักร้องและนักแสดงชาวไทย เป็นที่รู้จักจากบทบาท "ฮิปปี้" ใน U-Prince Series จบการศึกษาระดับปริญญาตรีจาก วิทยาลัยดนตรี มหาวิทยาลัยรังสิต โดยกันต์เคยเข้าประกวดในรายการ The Hunt ถ้าใช่...ได้เกิด เมื่อปี พ.ศ. 2553 จากนั้นในปีต่อมากันต์ได้เซ็นสัญญาเป็นศิลปินกับจีเอ็มเอ็ม แกรมมี่ ค่ายจีเอ็มเอ็มทีวี โดยมีผลงานเพลงแรกคือ I have a dream ร่วมกับกลุ่มศิลปินในรายการ The Artists จากนั้นก็เริ่มมีผลงานเพลงดูโอคู่กับ กานต์-ศุภกานต์ นาคะวิสุทธิ์ และผลงานเพลงซิงเกิล รวมถึงบทบาทการแสดงในละครและซีรีส์มากมาย กันต์เป็นที่รู้จักจากบทบาท "ทิว" ใน Kiss the Series รักต้องจูบ และบทบาท "ฮิปปี้" ใน U-Prince Series รวมถึงผลงานเพลงประกอบซีรีส์
กันต์ชนุตม์ เป็นบุตรคนที่ 2 ของครอบครัว และเป็นน้องชายของนักดนตรีแจ๊ส เก่งฉกาจ เก่งการค้า
== ผลงาน ==
=== ภาพยนตร์ ===
|2555
|Together วันที่รัก 
|โต๊ด
|-
|}
=== ละคร ===
|2558
|ร้อยเล่ห์เสน่ห์ร้าย
|ทิน
|-
| 2560
|กลรักเกมมายา
|ทาม
|-
|
|
|
|}
=== ซีรีส์/ภาพยนตร์สั้น ===
|2556
|Forward ท้าเวลา พลิกอนาคต 
|
|พลุ
|
|-
|rowspan="2"|2559
|Kiss the Series รักต้องจูบ
|
|ทิว
|
|-
|Little Big Dream ความฝันอันสูงสุด
|
|กัน
|
|-
|rowspan="2"|2560
|U-Prince Series
| ตอน สิบทิศ, ธีสิส, แดช, ฮอว์ค, คิริว, ฮิปปี้
|ฮิปปี้
|
|-
|SOTUS S The Series 
|
|ต๊อด
|
|-
| 2561
|เด็กใหม่ Girl from Nowhere 
|
|พี่แทน-แทนไท ชัยมงคล
|
|-
|rowspan="1"|2563
|OXYGEN the Series 
|
|หมอเพชร
|
|-
|rowspan="4"|2565
|พาย สายน้ำแห่งความฝัน 
|
|สายฟ้า
|
|-
|}
=== ละครเวที ===
รอยดุริยางค์ เดอะมิวสิคัล
=== เพลง ===
I have a dream (ร่วมกับกลุ่มศิลปิน The Artists)
ช่วยตัวเอง (คู่กับ ศุภกานต์ นาคะวิสุทธิ์)
ชีวิตนี้สั้นจะตาย (คู่กับ ศุภกานต์ นาคะวิสุทธิ์)
คิดดีหรือยัง
เพลงเก่าๆ
คืนที่ฟ้าสว่าง (Cover เดอะเยอร์ส ประกอบซีรีส์ U-Prince Series
กระสุน (ประกอบซีรีส์ U-Prince Series)
วันที่ฉันอาจลืม (ประกอบซีรีส์ U-Prince Series)
รักคือเธอ (ประกอบละคร พาย สายน้ำแห่งความฝัน)
=== มิวสิกวิดีโอ ===
ไม่ได้ยิน - โอลีฟส์
เชือกผูกรองเท้า - หนูนา หนึ่งธิดา
เพราะ (Just Because) - ส้ม มารี (รวมถึงแต่งคำร้อง)
คืนที่ฟ้าสว่าง Ost.U-Prince Series - กันต์ชนุตม์ เก่งการค้า
กระสุน Ost.U-Prince Series - กันต์ชนุตม์ เก่งการค้า
วันที่ฉันอาจลืม Ost.U-Prince Series - กันต์ชนุตม์ เก่งการค้า
LOVE iS YUUU - บอย โกสิยพงษ์ feat. ตู่ ภพธร
ยอมแล้ว | Give Up - WANYAi แว่นใหญ่
== อ้างอิง ==
== แหล่งข้อมูลอื่น ==
นักร้องชายชาวไทย
นักแสดงชายชาวไทย
บุคคลจากวิทยาลัยดนตรี มหาวิทยาลัยรังสิต
ศิลปินสังกัดจีเอ็มเอ็ม แกรมมี่
ศิลปินสังกัดจีเอ็มเอ็มทีวี เรคคอร์ดส
บุคคลจากจังหวัดปทุมธานี
หน่วยกู้ภัยเวียงจันทน์

หน่วยกู้ภัยเวียงจันทน์ (ໜ່ວຍກູ້ໄພ ມູນນິທິ; Vientiane Rescue) เป็นหน่วยอาสาสมัครกู้ภัยในกรุงเวียงจันทน์ ประเทศลาว ที่ตอบสนองต่ออุบัติเหตุทางถนนมากกว่า 5,760 รายต่อปี (ตัวเลขปี ค.ศ. 2015) โดยหน่วยกู้ภัเวียงจันทน์เป็นหน่วยบริการที่ใหญ่ที่สุดในประเทศ ที่ประกอบด้วยอาสาสมัครกว่า 200 คน, รถพยาบาล 8 คัน, หน่วยดับเพลิง, ทีมกู้ภัยดำน้ำลึก ตลอดจนเครื่องมือกู้ภัยไฮดรอลิก และทีมงานขุดค้น
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016 
== ประวัติ ==
ในปี ค.ศ. 2007 กลุ่มอาสาสมัครจากมูลนิธิเพื่อช่วยเหลือคนยากจนของสาธารณรัฐประชาธิปไตยประชาชนลาวใช้รถพยาบาลที่ได้รับบริจาค เพื่อจัดตั้งกองกำลังกู้ภัยนครหลวงเวียงจันทน์เพื่อให้บริการปฐมพยาบาลในวันหยุดสุดสัปดาห์ ครั้นในปี ค.ศ. 2010 เซบัสเตียง แปเร ซึ่งเป็นแพทย์และนักดับเพลิงชาวฝรั่งเศสที่อาศัยอยู่ในเวียงจันทน์ ได้เข้าร่วมมูลนิธิรวมกับชาวลาวชื่อไพจิตร โคนปทุม และอาสาสมัครอายุ 15 ปีจำนวน 5 คน ได้จัดตั้งหน่วยกู้ภัยเวียงจันทน์ขึ้น เพื่อให้บริการฟรีเป็นครั้งแรกของประเทศ โดยให้บริการช่วยเหลือฉุกเฉินตลอด 24 ชั่วโมง
ในช่วงปีแรก ๆ อาสาสมัครต้องเผชิญกับการขาดเงินทุน, อุปกรณ์ และการฝึกอบรมอย่างเป็นทางการ และมักไม่สามารถตอบสนองต่อการเรียกร้องความช่วยเหลือ อีกทั้งในปี ค.ศ. 2012 ได้มีการสูญเสียรถพยาบาลที่มีอยู่เพียงคันเดียว และบริการกู้ภัยต้องระงับเป็นเวลาหนึ่งปีขณะที่มีการรวบรวมเงินเพื่อซื้อรถใหม่
ตั้งแต่นั้นเป็นต้นมา หน่วยกู้ภัยเวียงจันทน์ได้ขยายจำนวนอาสาสมัครถึงกว่า 200 คน ที่ทำงานจากสถานที่ต่าง ๆ 4 แห่งในเวียงจันทน์ พวกเขาตอบสนองต่อ 15-30 อุบัติเหตุต่อวัน และตามมติคณะกรรมการตัดสินรางวัลรามอน แมกไซไซ ค.ศ. 2016 ได้ยอมรับต่อการช่วยชีวิตผู้คนนับหมื่นระหว่างปี ค.ศ. 2011 ถึงปี ค.ศ. 2015 
== การยอมรับ ==
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016 ซึ่งเปรียบเสมือนเป็นรางวัลโนเบลของเอเชีย ตามคณะกรรมการตัดสินการแข่งขัน รางวัลนี้ได้จาก "การยอมรับถึงความกล้าหาญในการช่วยชีวิตชาวลาวในเวลาและสถานที่ที่ต้องการมาก ภายใต้สถานการณ์ที่ขาดแคลนมากที่สุด แรงบันดาลใจจากความเมตตากรุณาของพวกเขา ความเอื้ออาทรที่เหมือนกันของจิตวิญญาณในอีกหลายคน"
ในเดือนพฤศจิกายน ค.ศ. 2016 ประธานาธิบดีฝรั่งเศสฟร็องซัว ออล็องด์ ได้มอบรางวัลลาฟร็องส์เซนกาก์ แก่เซบัสเตียง แปเร และหน่วยกู้ภัยเวียงจันทน์ ในพิธีที่จัดขึ้น ณ กรุงปารีส
== อ้างอิง ==
== แหล่งข้อมูลอื่น ==
เวียงจันทน์
ผู้ได้รับรางวัลแมกไซไซ
อาร์เธอร์ เวลสลีย์ เอิร์ลแห่งมอนิงตัน

อาร์เธอร์ เวลสลีย์ เอิร์ลแห่งมอนิงตัน (Arthur Wellesley, Earl of Mornington)
== ประวัติ ==
อาร์เธอร์ เวลสลีย์ เอิร์ลแห่งมอนิงตัน เกิดเมื่อวันที่ 31 มกราคม ค.ศ. 1978 เป็นพระโอรสคนใหญ่ใน เจ้าหญิงอันโทเนีย ดัชเชสแห่งเวลลิงตัน และ  ชาลส์ เวลสลีย์ ดยุกที่ 9 แห่งเวลลิงตัน โดยตำแหน่งปัจจุบันของเขาคือ มาควิสแห่งโดรู แต่เขาต้องการจะใช้ตำแหน่งเอิร์ลแห่งมอนิงตันต่อไป อาร์เธอร์จบการศึกษาที่วิทยาลัยอีตันและเขายังเป็นหุ้นส่วนใหญ่ของธนาคารของบิดา
อาร์เธอร์เป็นพระนัดดาใน เจ้าชายเฟรเดอริกแห่งปรัสเซีย และเป็นพระปนัดดาใน เจ้าชายวิลเฮล์ม มกุฎราชกุมารแห่งปรัสเซีย ผ่านทางสายพระมารดา และยังสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทำให้เขามีสิทธิในการสืบราชบัลลังก์อังกฤษ
== สมรส ==
อาร์เธอร์ สมรสกับ เจมมา คิดด์ ซึ่งเป็นช่างแต่งหน้าและนักแฟร์ชันแนวหน้าของวงการ ทั้งนี้เจมมาสืบเชื้อสายจากนลอร์ดเบร์เวอร์บอร์ค ขุนนางมหาอำนาจแห่งอังกฤษสมัย พระเจ้าเจมส์ที่ 2 แห่งอังกฤษ โดยเขามีบุตร-ธิดาดังนี้
เลดีเมย์ มาเดอลีน เวลสลีย์
อาร์เธอร์ เดซี เวลสลีย์ เอิร์ลแห่งมอนิงตัน
เดอะ ฮอลเรเนอเบิล อัลเฟรด เวลสลีย์
อาร์เธอร์เป็นผู้สืบทอดตำแหน่ง ดยุกแห่งเวลลิงตัน ดยุกแห่งครูแดด โรเดียร์โก เจ้าชายแห่งวอเทอร์ลู ดยุกแห่งวิกตอเรีย
บุคคลจากวิทยาลัยอีตัน
สมาคมน้ำบาดาลไทย

สมาคมน้ำบาดาลไทย (Thai Water Well Association) เป็นสมาคมด้านเทคนิคขุดเจาะน้ำบาดาล ที่ดำเนินการทั่วประเทศไทย ซึ่งมีรถสนับสนุนการขุดเจาะ ปัจจุบัน มีสุรทิน ชัยชมภู เป็นนายกสมาคม
สมาคมน้ำบาดาลไทย ได้รับการกล่าวถึงอย่างกว้างขวางจากปฏิบัติการค้นหาและกู้ภัยถ้ำหลวง โดยได้รับการเผยแพร่ผ่านโซเชียลมีเดียหลายแห่ง
== ผลงาน ==
พ.ศ. 2559 สมาคมน้ำบาดาลไทย ได้ประสานงานกับกรมทรัพยากรน้ำบาดาลในการผ่อนผันเรื่องใบอนุญาต เพื่อช่วยเหลือเกษตรกรที่ขาดแคลนน้ำทั่วประเทศ
ส่วนในปี พ.ศ. 2561 สมาคมน้ำบาดาลไทยได้มีส่วนสำคัญต่อปฏิบัติการค้นหาและกู้ภัยถ้ำหลวง โดยใช้เทคนิคการเจาะด้วยแท่งเจาะเปิดทาง และนำท่อเหล็กลงไปภายใน เพื่อเร่งระบายน้ำด้วยเครื่องสูบน้ำ ซึ่งได้มีการนำรถขุดเจาะขนาดใหญ่ และกำลังคน 100 ชีวิตเข้าช่วยเหลือ จากเหตุการณ์ดังกล่าว สุรทิน ชัยชมภู ซึ่งเป็นนายกสมาคมและพวกรวม 4 คน เผลอหลับด้วยความอ่อนเพลีย กระทั่งเกิดเหตุน้ำทะลักเข้าถ้ำ พวกเขาติดอยู่ในห้องโถง 3 วัน แต่นักดำน้ำชาวอังกฤษได้ให้การช่วยเหลือจนปลอดภัย
== อ้างอิง ==
== แหล่งข้อมูลอื่น ==
สมาคมในประเทศไทย
น้ำในประเทศไทย
องค์การในจังหวัดเชียงใหม่
เจสัน บราวน์

เจสัน รอย บราวน์ (Jason Roy Brown; 18 พฤษภาคม ค.ศ. 1982 —) เป็นอดีตผู้รักษาประตูฟุตบอลชาวเวลส์ เขาเริ่มต้นอาชีพนักฟุตบอลกับจิลลิงงัมซึ่งเป็นสโมสรที่เขาได้ลงเล่นมากกว่า 100 นัด ก่อนที่จะย้ายไปแบล็กเบิร์นโรเวอส์ในปี ค.ศ. 2006 เขาลงเล่นให้กับทีมชาติเวลส์ 3 นัด
== สถิติอาชีพ ==
=== สโมสร ===
=== ทีมชาติ ===
== เกียรติประวัติ ==
ผู้เล่นยอดเยี่ยมแห่งปีของกิลลิงแฮม: 2006
== อ้างอิง ==
== แหล่งข้อมูลอื่น  ==
Blackburn Rovers profile
นักฟุตบอลชาวเวลส์
นักฟุตบอลทีมชาติเวลส์
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลคาร์ดิฟฟ์ซิตี
ผู้เล่นในพรีเมียร์ลีก
ผู้เล่นในสกอตติชพรีเมียร์ชิป
ผู้รักษาประตูฟุตบอล
ผู้จัดการทีมฟุตบอลในไทยลีก
บุคคลจากลอนดอนโบโรซัดเดิร์ก
นักฟุตบอลจากลอนดอน
อมร ธรรมนาม

อมร ธรรมนาม (16 ตุลาคม พ.ศ. 2526 —) เป็นอดีตนักฟุตบอลอาชีพชาวไทย
ใน พ.ศ. 2559 อมรย้ายมาร่วมทีมขอนแก่น ยูไนเต็ด ในดิวิชัน 1 และทำผลงานได้ดีกับสโมสร อย่างไรก็ตามกลางฤดูกาลนั้น สโมสรถูกตัดสิทธิ์ออกจากการแข่งขันหลังมีส่วนพัวพันคดีทำร้ายผู้ตัดสิน ทำให้อมรต้องกลายเป็นนักเตะไร้สังกัด เขายื่นข้อเสนอให้กับหลายสโมสร แต่ก็ไม่เป็นผลสำเร็จ จึงหันมาขายข้าวโพดคั่วเป็นอาชีพหลัก
ต่อมาในปี พ.ศ. 2560 อมรได้รับการชักชวนจากธวัชชัย ดำรงค์อ่องตระกูล ให้ไปร่วมทีมประจวบ เอฟซี ในไทยลีก 2 เขามีส่วนช่วยให้ประจวบเลื่อนชั้นสู่ไทยลีกเป็นครั้งแรกของประวัติศาสตร์สโมสรได้สำเร็จ
== เกียรติประวัติ ==
พีที ประจวบ
ไทยลีกคัพ: 2562
== อ้างอิง ==
== แหล่งข้อมูลอื่น ==
บุคคลจากจังหวัดนครราชสีมา
นักฟุตบอลชาวไทย
ปีกฟุตบอล
ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลพีทีที ระยอง
ผู้เล่นสโมสรฟุตบอลราชนาวี
ผู้เล่นสโมสรฟุตบอลขอนแก่น ยูไนเต็ด
ผู้เล่นสโมสรฟุตบอลประจวบ
ผู้เล่นในไทยลีก
ผู้เล่นในไทยลีก 2
ปฐมชัย เสือสกุล

ปฐมชัย เสือสกุล (10 ตุลาคม พ.ศ. 2531 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางให้กับพีที ประจวบในไทยลีก ก่อนหน้านั้นเขาค้าแข้งให้กับ ราชบุรี มิตรผลนานถึง 7 ฤดูกาล
ปฐมชัยเกิดที่อำเภอหันคา จังหวัดชัยนาท จบการศึกษาระดับมัธยมปลายจากโรงเรียนศึกษานารีวิทยา และศึกษาต่อที่วิทยาลัยนอร์ทกรุงเทพ ทำให้เขาได้เล่นให้กับสโมสรฟุตบอลวิทยาลัยนอร์ทกรุงเทพเป็นสโมสรแรก ต่อมาในปี พ.ศ. 2557 เขาได้ย้ายไปเล่นให้กับตราด เอฟซีในดิวิชัน 1 ก่อนที่ในปีถัดมา จะย้ายไปสระบุรี ซึ่งเป็นสโมสรน้องใหม่ในไทยลีก ด้วยสัญญา 2 ปี เขาเล่นฟุตบอลประกอบกับขายโดนัทเป็นอาชีพเสริม
อย่างไรก็ตามหลังจบฤดูกาล 2558 สระบุรีประกาศยุบทีม ทำให้นักเตะของสโมสรต้องกลายเป็นนักเตะไร้สังกัด ปฐมชัยจึงย้ายไปร่วมทีมราชบุรี มิตรผล และเป็นผู้เล่นคนสำคัญของทีมนับตั้งแต่นั้นเป็นต้นมา ในเดือนมิถุนายน พ.ศ. 2561 เขาได้ต่อสัญญากับราชบุรีไปจนถึงปี พ.ศ. 2563
== อ้างอิง ==
== แหล่งข้อมูลอื่น ==
บุคคลจากอำเภอหันคา
นักฟุตบอลชาวไทย
กองกลางฟุตบอล
ผู้เล่นสโมสรฟุตบอลตราด
ผู้เล่นสโมสรฟุตบอลราชบุรี
ผู้เล่นสโมสรฟุตบอลประจวบ
ผู้เล่นในไทยลีก
ผู้เล่นในไทยลีก 2
โยฮัน คริสทีอัน โรเซนมึลเลอร์

โยฮัน คริสทีอัน โรเซนมึลเลอร์ (Johann Christian Rosenmüller; 25 พฤษภาคม ค.ศ. 1771 – 28 กุมภาพันธ์ ค.ศ. 1820) เป็นนักกายวิภาคศาสตร์ชาวเยอรมัน ที่เกิดใกล้กับฮิลบูร์กเฮาเซน รัฐทือริงเงิน เขาเป็นบุตรของนักเทววิทยาชื่อโยฮัน เจออร์ก โรเซนมึลเลอร์ (ค.ศ. 1736–1815)
เขาได้รับการศึกษาจากมหาวิทยาลัยไลพ์ซิชและมหาวิทยาลัยแอร์ลังเงิน และในปี ค.ศ. 1794 ได้รับการแต่งตั้งเป็นบุคคลที่ผ่าศพเพื่อทำการตรวจร่างกายหรือกายวิภาค ในสถาบันทางกายวิภาคที่เมืองไลพ์ซิช ส่วนในปี ค.ศ. 1797 เขาได้รับปริญญาเอก และตั้งแต่ปี ค.ศ. 1802 จนกระทั่งเสียชีวิต เขาได้เป็นศาสตราจารย์วิชากายวิภาคศาสตร์และศัลยศาสตร์ที่มหาวิทยาลัยไลพ์ซิช
และในฐานะนักถ้ำวิทยาตัวยง เขาได้ให้การตั้งชื่อทวินามของ Ursus spelaeus สำหรับหมีถ้ำที่สูญพันธุ์ จากการวิเคราะห์กระดูกซึ่งพบใกล้หมู่บ้านมักเกนดอร์ฟ ทั้งนี้ เขาเป็นนักเขียนบทความเกี่ยวกับกายวิภาคศาสตร์และศัลยศาสตร์หลายเรื่อง รวมถึงมีคำเรียกชื่อกายวิภาคที่ตั้งตามนามสกุลของเขาดังนี้ :
โพรงโรเซนมึลเลอร์: โพรงจมูกร่วมคอหอยด้านข้าง
ต่อมโรเซนมึลเลอร์: ส่วนหนังตาของต่อมน้ำตา
อวัยวะโรเซนมึลเลอร์: ยังเป็นที่รู้จักกันในนามอีโปโอฟอรอน
== ผลงานที่ได้รับเลือก ==
"Quaedam de ossibus fossilibus animalis cujusdam, historiam ejus et cognitionem" ค.ศ. 1794
Beiträge zur Geschichte und nähern Kenntniß fossiler Knochen ค.ศ. 1795 – การมีส่วนช่วยในประวัติศาสตร์และความรู้เกี่ยวกับกระดูกฟอสซิล
Abbildungen und Beschreibungen merkwürdigen Hölen um Muggendorf ค.ศ. 1796 – ภาพประกอบและคำอธิบายเกี่ยวกับถ้ำมักเกนดอร์ฟ
"Organorum Lachrymalium Partiumque Externarum Oculi Humani Descriptio Anatomica" ค.ศ. 1797
"Quaedam de ovariis embryonum et foetuum humanorum" ค.ศ. 1802
"Compendium anatomicum, in usum praelectionum" ค.ศ. 1816
Handbuch der Anatomie des menschlichen Körpers zum Gebrauche bei vorlesungen (ร่วมกับ แอร์นชต์ ไฮน์ริช เวเบอร์) ค.ศ. 1840 – คู่มือกายวิภาคศาสตร์ของร่างกายมนุษย์ สำหรับการใช้ในการบรรยาย
== อ้างอิง ==
"Johann Christian Rosenmüller" @ Who Named It
The Cave Bear Story by Björn Kurtén
== แหล่งข้อมูลอื่น ==
นักกายวิภาคศาสตร์ชาวเยอรมัน
นักถ้ำวิทยา
นักธรณีวิทยาชาวเยอรมัน
บุคคลจากรัฐทือริงเงิน
ศิษย์เก่าจากมหาวิทยาลัยไลพ์ซิช
ศิษย์เก่าจากมหาวิทยาลัยแอร์ลังเงิน-เนือร์นแบร์ค
บุคคลจากมหาวิทยาลัยไลพ์ซิช